
RAPORT DE SPECIALITATE
privind aprobarea tarifelor și a taxelor practicate de Palatul Culturii Teodor Costescu
Drobeta Turnu Severin


[bookmark: _Hlk135731697]Palatul Culturii Teodor Costescu Drobeta-Turnu Severin, având scopul de promovare a activităților culturale, artistice și educative, îşi desfăşoară activitatea respectând principiul autonomiei culturii şi artelor, libertatea de gândire şi de expresie, promovarea ideilor şi proiectelor sincronizate la obiectivele proprii de activitate, astfel încât, la serviciile acestei instituţii să aibă acces cât mai mulți beneficiari culturali, plătitori și/sau neplătitori, după caz.
Având în vedere faptul că Palatul Culturii „Teodor Costescu” a ieșit, începând cu data de 31 decembrie 2020, de sub incidența obligațiilor asumate prin Proiectul „Reabilitarea Palatului Cultural Teodor Costescu și Cetatea Medievală” (Contract de finanțare nr. 573/15.09.2009) în ceea ce privește activitățile desfășurate în scopul obținerii de venituri proprii, precum și în baza experienței în ceea ce privește realizarea veniturilor proprii ale instituției estimate în Bugetul anual de venituri, vă propunem spre aprobare tarifele și taxele:

A. Taxe de folosire a spațiilor administrate de  Palatul Culturii Teodor Costescu  Drobeta Turnu Severin 
[bookmark: _Hlk135731098]
		Sala de spectacole 
Sala de spectacole are o capacitate de 697 locuri pe scaune, dintre care 24 locuri pentru persoane cu dizabilități și 2 locuri pentru persoanele deplasabile cu cărucior, în care se pot desfășura spectacole, concerte, ședințe, festivități, întâlniri, orice tip de acțiuni care necesită un astfel de cadru. Mobilierul este de tipul scaune tapițate, fixate în podea, cu șezut rabatabil și este dispus în 21 de rânduri. Scena are o deschidere (lățime) de 12 metri, adâncime de 20 metri și o înălțime liberă de 8 metri. Beneficiază de o cortină antifoc. Cabinele pentru actori sunt în număr de 4 și dețin tot confortul necesar. Pentru depozitare decoruri, costume și recuzită există spatii adecvate în incintă.
Spectacole (concerte, baluri, teatru – incluzând repetiție generală, pregătire sală- scenografie, probe sunet-lumini) 					minimum  4000 lei /eveniment
                                                                        
Conferințe, întruniri, congrese			minimum   1000 lei /oră


Grădina de Vară „Geo Saizescu”
Spectacole (concerte, baluri, teatru – incluzând repetiție generală, pregătire- scenografie, probe sunet-lumini)		                                                   minimum   1000 lei /eveniment
 
Conferințe, întruniri, congrese                                      minimum    600 lei /oră
Cabine de probă, instalație de sunet minimală, grupuri sanitare, 800 scaune pliabile
   
Sala  „Virgil Ogășanu”  
Conferințe, întruniri, cursuri, ședințe, expoziții, lansări de carte, prezentări, congrese, acțiuni culturale, etc.           
260,50 mp; 135 fotolii, instalație de sonorizare, lumini, foaier, grup sanitar, garderobă                                               		 					minimum  600 lei /oră

Sala  „Grigore Cerchez” 
Conferințe, întruniri, cursuri, ședințe, expoziții, lansări de carte, prezentări, congrese, acțiuni culturale, etc.           
251,60 mp; 101 fotolii rabatabile, instalație de sunet, grup sanitar, terasă                                       
 			   				  minimum  600 lei/oră 


Sala  „Coriolan Iosif Buracu”  
întruniri, cursuri, ședințe, expoziții, lansări de carte, lansări de carte, prezentări, acțiuni culturale, etc.                         
20 fotolii, măsuțe de sticlă  
                          	 			minimum   100 lei /oră

Sala „Gh. Anghel”  
întruniri, cursuri, ședințe, expoziții, expoziții, lansări de carte, prezentări, congrese, acțiuni culturale, etc.            
sala dispune de lumini, terasă, foaier, grupuri sanitare
                                                                	minimum  600 lei) /oră
                        
Sala B07, etaj 3, aripa Sud-Vest 
Acces lift, grup sanitar propriu
      							minimum   2000 lei/lună

Sala B08, etaj 3, aripa Sud-Vest,
Acces lift,  grup sanitar propriu
            						minimum  2000 lei/lună
     
Sala B09, etaj 3, aripa Sud-Vest,
Acces lift,  grup sanitar propriu
          							minimum  2000 lei/lună

Sala B09, etaj 4, aripa Sud-Vest
Acces lift, grup sanitar 				
                             					minimum  2000 lei/lună               
       				 
        
Pentru activităţile organizate în zilele de sâmbătă, duminică şi sărbători legale, taxele vor fi majorate cu 50% față de prețul inițial. 
Pentru activităţile organizate de ONG-uri (Asociații, Fundații), precum lansări de carte, simpozioane, colocvii, expoziții de arte vizuale, cenacluri literare și artistice, acțiuni educative și alte acțiuni culturale, socio-profesionale și de coeziune socială, ori de alte instituții și/sau organizații de interes public, după caz, nu se percep taxe, în baza unui protocol de colaborare încheiat cu Palatul Culturii Teodor Costescu.
Pentru activităţile organizate de instituții culturale și/sau de învățământ preuniversitar și universitar partenere, în baza unui protocol de colaborare încheiat cu Palatul Culturii Teodor Costescu, nu se percep taxe.
Atribuirea spre folosință oneroasă sau neoneroasă a spațiilor este posibilă în afara activităților proprii ale Palatului Culturii Teodor Costescu, conform proiectului de management aprobat de Consiliul Local al Municipiului Drobeta Turnu Severin; acțiunile sau evenimentele care fac obiectul de activitate al instituției Palatul Culturii Teodor Costescu fiind prioritare.


B. Propunem următoarele tarifele pentru prestări servicii cultural artistice organizate/prestate de  Palatul Culturii Teodor Costescu


Curs de dans clasic                                    	120 lei/lună (4 ședințe)

Curs de dans popular                                 	100 lei/lună (4 ședințe)

Ateliere de teatru				100 lei/lună (4 ședințe)

Ateliere de creație / meșteșugărești 	20 lei/persoană

Workshop-uri culturale			50 lei/persoană


Făcând o analiză a situației numărului de vizitatori ai Cetății Medievale a Severinului și ai Castelului de Apă  în ultimii doi ani și analizând registrele de statistici privind vizitatorii (beneficiari plătitori și beneficiari neplătitori), precum și evidențele de încasări zilnice în cele 3 puncte de vânzare și promovare turistică, respectiv MT-CMS1, MA-CMS2 și MM-CA1, se constată că numărul acestora a fost într-o creștere permanentă mai ales în ultimii doi ani.
De asemenea, s-au luat în considerare și tarifele de vizitare practicate de către instituții similare din țară, s-au analizat și monitorizat acțiunile de diseminare a informațiilor despre obiectivele respective, cât și modalitățile de facilitare a accesului în obiectivele de patrimoniu din țară, dar și riverane Dunării (pe ambele maluri), valoarea acestora variind între 25 și 50 lei.
În consecință, propunem următoarele:
 Tarife de acces (bilete) în Castelul de Apă:
- adulți: 20 lei
- pensionari: 15 lei, cu dovada statutului lor socio-profesional
[bookmark: _Hlk139957862]- elevi, studenți: 10 lei, cu dovada statutului lor socio-profesional
- acces gratuit pentru următoarele categorii:
		- copiii sub 7 ani;
- persoanele cu dizabilități și însoțitorii acestora;
- veteranii de război, victimele deportării.

Tarife de acces (bilete) în Cetatea Medievală a Severinului :
- adulți: 20 lei
- pensionari: 15 lei, cu dovada statutului lor socio-profesional
- elevi, studenți: 10 lei, cu dovada statutului lor socio-profesional
- acces gratuit pentru următoarele categorii:
		- copiii sub 7 ani;
- persoanele cu dizabilități și însoțitorii acestora;
- veteranii de război, victimele deportării.
Persoanele cu handicap beneficiază de regim diferențiat conform prevederilor art. 21 din Legea 448/2006 privind protecția și promovarea drepturilor persoanelor cu handicap, republicată.
Participanții la evenimentele organizate de Palatul Culturii Teodor Costescu în baza unui protocol de colaborare pentru activitati culturale, artistice, educative, socio-profesionale sau de comunicare-imagine, delegații oficiale, vizite de protocol, fac excepție în privința accesului la obiectivele turistice Castelul de Apă, Cetatea Medievală a Severinului și în incinta Palatului Culturii Teodor Costescu.
Propunem următoarele taxe pentru servicii ale Palatului Culturii Teodor Costescu:
- taxă foto-video în interes comercial sau pentru evenimente private: 100 lei
- taxă ghidaj Cetatea Medievală a Severinului, pentru grupuri de minimum 20 persoane: 20 lei;
- taxă ghidaj Castelul de Apă, pentru grupuri de minimum 20 persoane: 20 lei
- taxă acces prioritar la Cetatea Medievală a Severinului pentru grupuri de minimum 20 persoane: 10 lei; 
Excepție fac ghidajul și accesul prioritar contractate online.
- taxă tur ghidat Palatul Culturii Teodor Costescu, durata 15 – 20 minute: 50 lei.
De asemenea, propunem introducerea unor abonamente semestriale și anuale pentru accesul în Cetatea Medievală a Severinului și în Castelul de Apă, astfel:
· abonament semestrial acces (pentru vizitare sau participare la evenimente) în Cetatea Medievală a Severinului: 200 lei;
· abonament semestrial acces (pentru vizitare sau participare la evenimente) în Castelul de Apă: 200 lei;
· abonament anual acces (pentru vizitare sau participare la evenimente) în Cetatea Medievală a Severinului: 380 lei;
· abonament anual acces (pentru vizitare sau participare la evenimente) în Castelul de Apă: 380 lei;
Toate aceste tarife și taxe se constituie ca venituri proprii în bugetul anual al instituției Palatul Culturii Teodor Costescu Drobeta Turnu Severin.
În considerarea celor expuse, propunem spre aprobare Proiectul de Hotărâre privind aprobarea tarifelor și taxelor practicate de Palatul Culturii Teodor Costescu Drobeta Turnu Severin.




[bookmark: _Hlk135645831]MANAGER,					Compartiment Financiar-Contabil,
Rosemarie Delia RÎMNICEANU		                 Elena Mihaela RĂDUCAN

